སྣུམ་འཁོར་མྱུར་པོར་བསྐྱོད་པའི་སྐབས་སུ་མི་ཚོས་ཐལ་བ་དང༌།རླུང༌།འབུ་ཕྲ་སོགས་འགོག་ཐུབ་པའི་ཤེལ་སྒོ་དགོས་གལ་མཐོང་བ་ལྟར་སྣུམ་འཁོར་ལ་རླུང་འགོག་ཤེལ་སྒོ་བསྒར།རླུང་འགོག་ཤེལ་སྒོས་རླུང་དང་ཐལ་རྡུལ་སོགས་འགོག་ཐུབ་པའི་ཕན་འབྲས་ཆེན་པོ་བྱུང་ཡང༌།སྣུམ་འཁོར་གདོང་ཐུག་གི་རྐྱེན་ངན་འཕྲད་སྐབས།ཆག་ཧྲུག་སོང་བའི་ཤེལ་སྒོས་མི་ཚོར་རྨས་སྐྱོན་ཆེན་པོ་བཟོ་བའི་ཚབས་ཆེའི་དཀའ་ངལ་གྱི་སྣ་འདྲེན་ཡང་དེས་བྱེད་ཀྱི་ཡོད།དེར་བརྟེན་བརྟན་ཆ་ཅན་གྱི་ཤེལ་སྒོའི་དགོས་མཁོ་བྱུང་བ་རེད།བརྟན་ཆ་ཅན་གྱི་ཤེལ་སྒོར་བང་རིམ་མམ་བརྩེགས་རིམ་གསུམ་ཡོད་པས།ཤེལ་སྒོར་ཆག་སྐྱོན་འབྱུང་སྐབས་ཆག་ཧྲུག་རྣམས་བང་རིམ་བར་པ་དེར་ཐུག་སྟེ་འཐོར་གྱི་མེད།